## Odluka o provođenju dubinske analize rashoda Držav­nog proračuna Republike Hrvatske

### NN 124/2014 (24.10.2014.), Odluka o provođenju dubinske analize rashoda Držav­nog proračuna Republike Hrvatske

VLADA REPUBLIKE HRVATSKE

2373

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 23. listopada 2014. godine donijela

ODLUKU

O PROVOĐENJU DUBINSKE ANALIZE RASHODA DRŽAVNOG PRORAČUNA REPUBLIKE HRVATSKE

I.

Ovom Odlukom utvrđuju se obuhvat i način provođenja dubinske analize rashoda državnog proračuna Republike Hrvatske (u daljnjem tekstu: državni proračun).

II.

Dubinska analiza rashoda državnog proračuna provodi se radi izrade inačica paketa mjera koje će dovesti do smanjenja ukupne javne potrošnje, uz istodobno povećanje učinkovitosti trošenja proračunskih sredstava te uz najmanji mogući negativni učinak na postojeću razinu javnih usluga.

III.

Dubinskom analizom rashoda državnog proračuna iz točke II. ove Odluke obuhvatit će se sljedeće kategorije:

1. rashodi za zaposlene koji se isplaćuju iz državnog proračuna,

2. subvencije,

3. sustav zdravstva,

4. poslovanje agencija, zavoda, fondova i drugih pravnih osoba s javnim ovlastima i

5. porezni rashodi.

IV.

Za provođenje dubinske analize rashoda državnog proračuna iz točke III. ove Odluke osnivaju se sljedeća povjerenstva:

1. Povjerenstvo za analizu rashoda za zaposlene koji se isplaćuju iz državnog proračuna;

2. Povjerenstvo za analizu rashoda za subvencije;

3. Povjerenstvo za analizu sustava zdravstva;

4. Povjerenstvo za analizu poslovanja agencija, zavoda, fondova i drugih pravnih osoba s javnim ovlastima;

5. Povjerenstvo za analizu poreznih rashoda.

V.

Svako od Povjerenstava iz točke IV. ove Odluke sastoji se od predsjednika i osam do dvanaest članova, ovisno o povjerenstvu.

Predsjednici povjerenstava iz točke IV. ove Odluke imenuju se iz redova Ekonomskog instituta, Zagreb ili Instituta za javne financije i istaknuti su stručnjaci i znanstvenici, koji imaju stručna znanja i iskustvo iz područja javnih financija.

Članovi povjerenstava imenuju se iz redova državnih i javnih službenika, a jedan član povjerenstva obvezno mora biti predstavnik Ministarstva financija.

Proračunski i izvanproračunski korisnici te ostale pravne osobe osnovane posebnim zakonima i kojima je osnivač Republika Hrvatska obvezni su na zahtjev povjerenstava najkasnije u roku od 7 radnih dana dostaviti dokumente i podatke koji su potrebni povjerenstvima radi izrade analiza iz točke III. ove Odluke.

VI.

Povjerenstvo za analizu rashoda za zaposlene koji se isplaćuju iz državnog proračuna sastoji se od predsjednika i deset članova iz redova:

1. Ekonomskog instituta, Zagreb – jedan predstavnik ujedno i predsjednik Povjerenstva

2. Ministarstva financija – dva predstavnika

3. Ministarstva uprave – jedan predstavnik

4. Ministarstva unutarnjih poslova – jedan predstavnik

5. Ministarstva znanosti, obrazovanja i sporta – jedan predstavnik

6. Ministarstva obrane – jedan predstavnik

7. Ministarstva socijalne politike i mladih – jedan predstavnik

8. Ministarstva pravosuđa – jedan predstavnik

9. Ministarstva rada i mirovinskoga sustava – jedan predstavnik

10. Ministarstva kulture – jedan predstavnik.

Rashodima za zaposlene u smislu ove Odluke smatraju se plaće za redovan rad, plaće u naravi, plaće za prekovremeni rad, plaće za posebne uvjete rada, bonus za uspješan rad, nagrade, darovi, otpremnine, naknade za bolest, invalidnost i smrtni slučaj, regres za godišnji odmor, naknade za prijevoz, za rad na terenu i odvojeni život i ostali rashodi za zaposlene sukladno klasifikaciji iz Računskog plana za proračunsko računovodstvo.

Povjerenstvo iz ove točke neće analizirati rashode za zaposlene u sustavu zdravstva i rashode za zaposlene u agencijama, zavodima, fondovima i drugim pravnim osobama s javnim ovlastima, a koji su navedeni u stavku 2. ove točke, jer su rashodi za zaposlene u sustavu zdravstva predmet analize Povjerenstva za analizu sustava zdravstva iz točke VIII. ove Odluke, a rashodi za zaposlene u agencijama, zavodima, fondovima i drugim pravnim osobama s javnim ovlastima su predmet analize Povjerenstva za analizu poslovanja agencija, zavoda, fondova i drugih pravnih osoba s javnim ovlastima iz točke IX. ove Odluke.

VII.

Povjerenstvo za analizu rashoda za subvencije sastoji se od predsjednika i osam članova iz redova:

1. Instituta za javne financije – jedan predstavnik ujedno i predsjednik Povjerenstva

2. Ministarstva financija – jedan predstavnik

3. Ministarstva gospodarstva – jedan predstavnik

4. Ministarstva pomorstva, prometa i infrastrukture – jedan predstavnik

5. Ministarstva rada i mirovinskoga sustava – jedan predstavnik

6. Ministarstva poduzetništva i obrta – jedan predstavnik

7. Ministarstva kulture – jedan predstavnik

8. Ministarstva znanosti, obrazovanja i sporta – jedan predstavnik

9. Ministarstva turizma – jedan predstavnik.

Rashodima za subvencije u smislu ove Odluke smatraju se rashodi za subvencije Ministarstva financija, Ministarstva gospodarstva, Ministarstva pomorstva, prometa i infrastrukture, Ministarstva rada i mirovinskoga sustava, Ministarstva poduzetništva i obrta, Ministarstva kulture, Ministarstva znanosti, obrazovanja i sporta i Ministarstva turizma.

VIII.

Povjerenstvo za analizu sustava zdravstva sastoji se od predsjednika i deset članova iz redova:

1. Ekonomskog instituta, Zagreb – jedan predstavnik ujedno i predsjednik Povjerenstva

2. Ministarstva financija – dva predstavnika

3. Ministarstva zdravlja – dva predstavnika

4. Hrvatskog zavoda za zdravstveno osiguranje – dva predstavnika

5. Ministarstva rada i mirovinskoga sustava – dva predstavnika

6. Ministarstva socijalne politike i mladih – dva predstavnika.

Predmet analize Povjerenstva iz stavka 1. ove točke jest poslovanje proračunskih korisnika u sustavu zdravstva sukladno Registru proračunskih i izvanproračunskih korisnika državnog proračuna, poslovanje Hrvatskog zavoda za zdravstveno osiguranje, aktivnosti primarne zdravstvene zaštite, bolničke zdravstvene zaštite, zdravstvene zaštite dopunskog osiguranja, specijalističko – konzilijarne zdravstvene zaštite, zdravstvene zaštite na radu, hitne medicinske pomoći i sanitetskog prijevoza, transfuzijske medicine, liječenja inozemnih osiguranika u Republici Hrvatskoj i liječenja u inozemstvu za osiguranike Republike Hrvatske, rashodi vezani uz naknade za bolovanja, cjepiva, specijalizacije, posebno skupe lijekove, lijekove na recept, ortopedske uređaje i pomagala, transplantacije u bolnicama, te kapitalni rashodi u sustavu zdravstva.

IX.

Povjerenstvo za analizu poslovanja agencija, zavoda, fondova i drugih pravnih osoba s javnim ovlastima sastoji se od predsjednika i dvanaest članova iz redova:

1. Ekonomskog instituta, Zagreb – jedan predstavnik ujedno i predsjednik Povjerenstva

2. Ministarstva financija – jedan predstavnik

3. Ministarstva uprave – jedan predstavnik

4. Ministarstva znanosti, obrazovanja i sporta – jedan predstavnik

5. Ministarstva gospodarstva – jedan predstavnik

6. Ministarstva pomorstva, prometa i infrastrukture – jedan predstavnik

7. Ministarstva poljoprivrede – jedan predstavnik

8. Ministarstva poduzetništva i obrta – jedan predstavnik

9. Ministarstva graditeljstva i prostornoga uređenja – jedan predstavnik

10. Ministarstva vanjskih i europskih poslova – jedan predstavnik

11. Ministarstva kulture – jedan predstavnik

12. Ministarstva zaštite okoliša i prirode – jedan predstavnik

13. Ministarstva regionalnoga razvoja i fondova Europske unije – jedan predstavnik.

Predmet analize Povjerenstva iz stavka 1. ove točke jest poslovanje agencija, zavoda, fondova i drugih pravnih osoba s javnim ovlastima navedenih u popisu koji se nalazi u prilogu i sastavni je dio ove Odluke.

Poslovanjem agencija, zavoda, fondova i drugih pravnih osoba s javnim ovlastima u smislu ove Odluke smatraju se svi organizacijski i financijski aspekti poslovanja koji doprinose ostvarenju njihovih zadaća i ciljeva u skladu sa strateškim planom, odnosno godišnjim programom rada.

X.

Povjerenstvo za analizu poreznih rashoda sastoji se od predsjednika i osam članova iz redova:

1. Instituta za javne financije – jedan predstavnik ujedno i predsjednik Povjerenstva

2. Ministarstva financija – dva predstavnika

3. Ministarstva regionalnoga razvoja i fondova Europske unije – jedan predstavnik

4. Ministarstva poduzetništva i obrta – jedan predstavnik

5. Ministarstva socijalne politike i mladih – jedan predstavnik

6. Ministarstva rada i mirovinskoga sustava – jedan predstavnik

7. Ministarstva poljoprivrede – jedan predstavnik

8. Ministarstva branitelja – jedan predstavnik.

Poreznim rashodima u smislu ove Odluke smatraju se iznosi poreznih olakšica, poreznih oslobođenja, učinka povlaštenih, odnosno sniženih stopa te učinaka drugih načina izuzimanja od oporezivanja priznatih prilikom utvrđivanja poreza i drugih javnih davanja koje pripadaju državnom proračunu uslijed čega se prikupljaju niži prihodi državnog proračuna.

XI.

Svako od povjerenstava iz točke IV. ove Odluke obvezno je do 1. veljače 2015. godine Središnjem povjerenstvu za dubinsku analizu rashoda državnog proračuna iz točke XII. ove Odluke dostaviti izvještaj o rezultatima dubinske analize rashoda državnog proračuna iz točke III. ove Odluke.

Izvještaji iz stavka 1. ove točke moraju sadržavati varijante paketa mjera od kojih svaka mora dovesti do smanjenja rashoda iz točke III. ove Odluke za najmanje 10 posto godišnje u odnosu na tekući plan za 2014. godinu. Tekućim planom u smislu ove Odluke smatra se državni proračun odnosno posljednje izmjene i dopune državnog proračuna s uključenim naknadno izvršenim preraspodjelama.

Metodologija izrade dubinske analize rashoda državnog proračuna i sadržaj izvještaja o rezultatima dubinske analize rashoda iz točke III. ove Odluke bit će utvrđena Uputom koju će ministar financija donijeti u roku od 10 dana od dana stupanja na snagu ove Odluke.

XII.

Za koordinaciju i provođenje nadzora rada povjerenstava iz točke IV. ove Odluke osniva se Središnje povjerenstvo za dubinsku analizu rashoda državnog proračuna Republike Hrvatske (u daljnjem tekstu: Središnje povjerenstvo).

U Središnje povjerenstvo Vlada Republike Hrvatske imenuje predsjednika i šest članova iz redova rukovodećih državnih službenika Ministarstva uprave, Ministarstva zdravlja, Ministarstva gospodarstva, Ministarstva pomorstva, prometa i infrastrukture, Ministarstva znanosti, obrazovanja i sporta te dva člana Ministarstva financija, od kojih je jedan član ujedno i predsjednik Središnjeg povjerenstva.

Središnje povjerenstvo obavlja koordinaciju i nadzor rada povjerenstava iz točke IV. ove Odluke u skladu s Uputom iz točke XI. ove Odluke, te provjerava jesu li izvještaji iz točke XI. ove Odluke izrađeni u skladu s istom, odobrava izvještaje i dostavlja ih Vladi Republike Hrvatske na razmatranje.

Izvještaji iz točke XI. ove Odluke javno se objavljuju na internetskim stranicama Ministarstva financija.

Ako izvještaji iz točke XI. ove Odluke nisu izrađeni u skladu s Uputom iz točke XI. ove Odluke, Središnje povjerenstvo vraća ih na doradu nadležnom povjerenstvu.

Nadležna povjerenstva obvezna su u roku od 10 dana Središnjem povjerenstvu dostaviti dorađene izvještaje.

Vlada Republike Hrvatske će do 1. ožujka 2015. godine donijeti zaključak o izboru mjera koje će dovesti do smanjenja ukupne javne potrošnje i koje će biti ugrađene u srednjoročne proračunske dokumente, a na temelju izvještaja iz točke XI. ove Odluke.

XIII.

Administrativne poslove za povjerenstva iz točke IV. ove Odluke i Središnje povjerenstvo obavlja Ministarstvo financija.

Predsjednici i članovi povjerenstava iz točaka IV. i XII. ove Odluke za rad u povjerenstvima ne primaju naknadu.

XIV.

Vlada Republike Hrvatske će imenovati predsjednike i članove povjerenstava iz točaka IV. i XII. ove Odluke u roku od 10 dana od dana stupanja na snagu ove Odluke.

XV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/391

Urbroj: 50301-05/16-14-2

Zagreb, 23. listopada 2014.

Predsjednik

Zoran Milanović, v. r.

**PRILOG**

Popis agencija, zavoda, fondova i drugih pravnih osoba s javnim ovlastima čije je poslovanje predmet analize temeljem Odluke o provođenju dubinske analize rashoda državnog proračuna Republike Hrvatske

|  |  |  |
| --- | --- | --- |
| RB. | Nadležno tijelo | Pravna osoba |
| 1. | Ministarstvo znanosti, obrazovanja i sporta | Institut za oceanografiju i ribarstvo |
| 2. |  | Ekonomski institut |
| 3. |  | Institut za razvoj i međunarodne odnose |
| 4. |  | Hrvatski institut za povijest |
| 5. |  | Institut za povijest umjetnosti |
| 6. |  | Institut za medicinska istraživanja i medicinu rada |
| 7. |  | Hrvatski šumarski institut, Jastrebarsko |
| 8. |  | Institut za fiziku |
| 9. |  | Institut za migracije i narodnosti |
| 10. |  | Institut za hrvatski jezik i jezikoslovlje |
| 11. |  | Institut za jadranske kulture i melioraciju krša |
| 12. |  | Institut »Ruđer Bošković« |
| 13. |  | Institut za društvena istraživanja |
| 14. |  | Institut za turizam |
| 15. |  | Institut za etnologiju i folkloristiku |
| 16. |  | Institut za filozofiju |
| 17. |  | Institut društvenih znanosti Ivo Pilar |
| 18. |  | Institut za antropologiju |
| 19. |  | Institut za arheologiju |
| 20. |  | Institut za poljoprivredu i turizam Poreč |
| 21. |  | Hrvatski veterinarski institut |
| 22. |  | Poljoprivredni institut Osijek |
| 23. |  | Hrvatski mjeriteljski institut |
| 24. |  | Hrvatska zaklada za znanost |
| 25. |  | Nacionalna zaklada za potporu učeničkom i studentskom standardu |
| 26. |  | Leksikografski zavod Miroslav Krleža |
| 27. |  | Agencija za odgoj i obrazovanje |
| 28. |  | Agencija za mobilnost i programe Europske unije |
| 29. |  | Agencija za znanost i visoko obrazovanje |
| 30. |  | Agencija za strukovno obrazovanje i obrazovanje odraslih |
| 31. |  | Nacionalni centar za vanjsko vrednovanje obrazovanja |
| 32. |  | Institut za javne financije |
| 33. |  | Nacionalna i sveučilišna knjižnica u Zagrebu |
| 34. |  | Hrvatska akademska i istraživačka mreža (CARNet) |
| 35. |  | Javna ustanova Hrvatski olimpijski centar |
| 36. |  | Hrvatski geološki institut |
| 37. |  | Hrvatska školska kartografija |
| 38. |  | Staroslavenski institut |
| 39. |  | Hrvatska akademija znanosti i umjetnosti |
| 40. | Ministarstvo kulture | Agencija za elektroničke medije |
| 41. |  | Hrvatska izvještajna novinska agencija |
| 42. |  | Hrvatska radiotelevizija |
| 43. |  | Hrvatski audiovizualni centar |
| 44. |  | Zavod za obnovu Dubrovnika |
| 45. |  | Hrvatski državni arhiv |
| 46. |  | Državni arhiv u Bjelovaru |
| 47. |  | Državni arhiv u Dubrovniku |
| 48. |  | Državni arhiv u Gospiću |
| 49. |  | Državni arhiv u Karlovcu |
| 50. |  | Državni arhiv za Međimurje |
| 51. |  | Državni arhiv u Osijeku |
| 52. |  | Državni arhiv u Pazinu |
| 53. |  | Državni arhiv u Rijeci |
| 54. |  | Državni arhiv u Sisku |
| 55. |  | Državni arhiv u Slavonskom Brodu |
| 56. |  | Državni arhiv u Splitu |
| 57. |  | Državni arhiv u Šibeniku |
| 58. |  | Državni arhiv u Varaždinu |
| 59. |  | Državni arhiv u Virovitici |
| 60. |  | Državni arhiv u Vukovaru |
| 61. |  | Državni arhiv u Zadru |
| 62. |  | Državni arhiv u Zagrebu |
| 63. |  | Hrvatski memorijalno-dokumentacijski centar Domovinskog rata |
| 64. |  | Arheološki muzej Istre Pula |
| 65. |  | Arheološki muzej Narona, Metković |
| 66. |  | Arheološki muzej Split |
| 67. |  | Dvor Trakošćan |
| 68. |  | Hrvatski muzej naivne umjetnosti |
| 69. |  | Hrvatski muzej turizma |
| 70. |  | Hrvatski povijesni muzej, Zagreb |
| 71. |  | Hrvatski športski muzej, Zagreb |
| 72. |  | Javna ustanova Galerija Klovićevi dvori |
| 73. |  | Javna ustanova Mimara, Zagreb |
| 74. |  | Javna ustanova Spomen područje Jasenovac |
| 75. |  | Moderna galerija, Zagreb |
| 76. |  | Muzej antičkog stakla, Zadar |
| 77. |  | Muzej hrvatskih arheoloških spomenika, Split |
| 78. |  | Muzej Slavonije, Osijek |
| 79. |  | Muzeji Hrvatskog zagorja |
| 80. |  | Muzeji Ivana Meštrovića |
| 81. |  | Muzejski dokumentacijski centar, Zagreb |
| 82. |  | Tiflološki muzej, Zagreb |
| 83. |  | Ansambl narodnih pjesama i plesova Hrvatske – »Lado« |
| 84. |  | Hrvatska knjižnica za slijepe, Zagreb |
| 85. |  | Međunarodni centar za podvodnu arheologiju |
| 86. |  | Hrvatsko narodno kazalište u Zagrebu (HNK) |
| 87. |  | Hrvatski restauratorski zavod |
| 88. |  | Zaklada »Kultura nova« |
| 89. |  | Muzej Vučedolske kulture |
| 90. |  | Matica hrvatska |
| 91. | Državni ured za Hrvate izvan Republike Hrvatske | Hrvatska matica iseljenika |
| 92. | Ministarstvo financija | Agencija za reviziju sustava provedbe programa Europske unije |
| 93. |  | Državna agencija za osiguranje štednih uloga i sanaciju banaka |
| 94. |  | Financijska agencija, FINA |
| 95. |  | Fond za naknadu oduzete imovine |
| 96. |  | Hrvatska agencija za nadzor financijskih usluga |
| 97. | Državni ured za upravljanje državnom imovinom | Centar za restrukturiranje i prodaju |
| 98. | Ministarstvo gospodarstva | Hrvatska akreditacijska agencija |
| 99. | Agencija za opremu pod tlakom |
| 100. |  | Hrvatska agencija za obvezne zalihe nafte i naftnih derivata |
| 101. |  | Agencija za javno-privatno partnerstvo |
| 102. |  | Agencija za ugljikovodike |
| 103. |  | Fond za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško |
| 104. |  | Hrvatski zavod za norme |
| 105. |  | Energetski institut Hrvoje Požar |
| 106. |  | Centar za praćenje poslovanja energetskog sektora i investicija |
| 107. |  | Agencija za investicije i konkurentnost |
| 108. |  | Hrvatska energetska regulatorna agencija |
| 109. | Ministarstvo graditeljstva i prostornoga uređenja | Agencija za pravni promet i posredovanje nekretninama |
| 110. | Agencija za ozakonjenje nezakonito izgrađenih zgrada |
| 111. | Hrvatski zavod za prostorni razvoj |
| 112. | Agencija za obnovu osječke Tvrđe |
| 113. | Ministarstvo rada i mirovinskoga sustava | Agencija za osiguranje radničkih potraživanja u slučaju stečaja poslodavca |
| 114. | Hrvatski zavod za mirovinsko osiguranje |
| 115. | Hrvatski zavod za zapošljavanje |
| 116. | Zavod za vještačenje, profesionalnu rehabilitaciju i zapošljavanje osoba s invaliditetom |
| 117. | Središnji registar osiguranika |
| 118. | Ministarstvo unutarnjih poslova | Agencija za prostore ugrožene eksplozivnom atmosferom |
| 119. | Hrvatski centar za razminiranje |
| 120. | Ministarstvo regionalnoga razvoja i fondova Europske unije | Agencija za regionalni razvoj Republike Hrvatske |
| 121. | Fond za obnovu i razvoj grada Vukovara |
| 122. | Središnja agencija za financiranje i ugovaranje programa i projekata Europske unije |
| 123. | Ministarstvo poljoprivrede | Agencija za poljoprivredno zemljište |
| 124. | Hrvatska poljoprivredna agencija |
| 125. |  | Agencija za plaćanja u poljoprivredi, ribarstvu i ruralnom razvoju |
| 126. |  | Hrvatska agencija za hranu |
| 127. |  | Hrvatski centar za poljoprivredu, hranu i selo |
| 128. |  | Hrvatski centar za konjogojstvo – Državne ergele Đakovo i Lipik |
| 129. |  | Hrvatske vode |
| 130. |  | Savjetodavna služba |
| 131. | Ministarstvo pravosuđa | Pravosudna akademija |
| 132. | Ministarstvo poduzetništva i obrta | Hrvatska agencija za malo gospodarstvo, inovacije i investicije |
| 133. | Ministarstvo zdravlja | Agencija za lijekove i medicinske proizvode |
| 134. | Agencija za kvalitetu i akreditaciju u zdravstvu i socijalnoj skrbi |
| 135. |  | Hrvatski zavod za javno zdravstvo |
| 136. |  | Hrvatski zavod za transfuzijsku medicinu |
| 137. |  | Hrvatski zavod za hitnu medicinu |
| 138. |  | Hrvatski zavod za telemedicinu |
| 139. |  | Hrvatski zavod za toksikologiju i antidoping |
| 140. |  | Hrvatski zavod za zdravstveno osiguranje |
| 141. |  | Hrvatski zavod za zaštitu zdravlja i sigurnosti na radu |
| 142. | Ministarstvo zaštite okoliša i prirode | Agencija za zaštitu okoliša |
| 143. | Fond za zaštitu okoliša i energetsku učinkovitost |
| 144. | Državni zavod za zaštitu prirode |
| 145. | Javna ustanova Nacionalni park Kornati |
| 146. |  | Javna ustanova Nacionalni park Krka |
| 147. |  | Javna ustanova Nacionalni park Mljet |
| 148. |  | Javna ustanova Nacionalni park Paklenica |
| 149. |  | Javna ustanova Nacionalni park Plitvička jezera |
| 150. |  | Javna ustanova Nacionalni park Risnjak |
| 151. |  | Javna ustanova Nacionalni park Sjeverni Velebit |
| 152. |  | Javna ustanova Nacionalni park Brijuni |
| 153. |  | Javna ustanova Park prirode Lonjsko polje |
| 154. |  | Javna ustanova Park prirode Papuk |
| 155. |  | Javna ustanova Park prirode Telašćica |
| 156. |  | Javna ustanova Park prirode Velebit |
| 157. |  | Javna ustanova Park prirode Vransko jezero |
| 158. |  | Javna ustanova Park prirode Žumberak-Samoborsko gorje |
| 159. |  | Javna ustanova Park prirode Biokovo |
| 160. |  | Javna ustanova Park prirode Lastovsko otočje |
| 161. |  | Javna ustanova Park prirode Učka |
| 162. |  | Javna ustanova Park prirode Medvednica |
| 163. |  | Javna ustanova Park prirode Kopački rit |
| 164. | Ministarstvo uprave | Državna škola za javnu upravu |
| 165. | Ministarstvo pomorstva, prometa i infrastrukture | Hrvatska agencija za civilno zrakoplovstvo |
| 166. | Agencija za vodne putove |
| 167. | Agencija za istraživanje nesreća u zračnom, pomorskom i željezničkom prometu |
| 168. | Agencija za obalni linijski pomorski promet |
| 169. | Agencija za sigurnost željezničkog prometa |
| 170. | Hrvatski hidrografski institut |
| 171. | Hrvatski registar brodova |
| 172. | Lučka uprava Rijeka |
| 173. | Lučka uprava Zadar |
| 174. | Lučka uprava Šibenik |
| 175. | Lučka uprava Split |
| 176. | Lučka uprava Ploče |
| 177. | Lučka uprava Dubrovnik |
| 178. | Lučka uprava Sisak |
| 179. | Lučka uprava Osijek |
| 180. | Lučka uprava Vukovar |
| 181. | Lučka uprava Slavonski Brod |
| 182. | Hrvatska regulatorna agencija za mrežne djelatnosti |
| 183. | Ministarstvo branitelja | Fond za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata |
| 184. | Memorijalni centar Domovinskog rata Vukovar |
| 185. | Zaklada hrvatskih branitelja iz Domovinskog rata i članova njihovih obitelji |
| 186. |  | Agencija za zaštitu osobnih podataka |
| 187. |  | Agencija za zaštitu tržišnog natjecanja |

124 24.10.2014 Odluka o provođenju dubinske analize rashoda Držav­nog proračuna Republike Hrvatske

Odluka, NN 124/2014-2373
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)